Anno Domini M. CC. LXXXVII. die sabbati, in festo Inventionis Sanctæ Crucis, fecit homagium Domino Abbati, Dominus Philippus de Vienna, recognoscens se tenere in feudum à Domino Abbate  à monasterio Trenorchiensi, villam de Lovinco,  quidquid ibidem tenetur ab ipso, præsentibus Domino Abbate Mauz. Domino Henrico de Paigneyo,  Die verò Dominica in octavâ Pentecostes misit Dominus Philippus litteras sigillo suo sigillatas,  sigillo Curiæ Officialis Cabilonensis, in quibus continebatur, quòd ipse recognoscebat se tenere in feudum ab Ecclesiâ Trenorchiensi, castrum Loysiaci cum pertinentiis  appendiciis suis, Lovincum, Montem-Pavonis, quicquid tenebatur ab ipso de terrâ Dominorum de Falconiaco,  quædam apud Sanctam-Crucem, quas res tenebat ab ipso in feodum litgium nobilis vir Dominus Hanricus avunculus ejus.